હિંમતનગરમાં છેલ્લાં દાયકાથી કાર્યરત કંપની શગુન બિલ્ડસ્કેવર અને શગુન એગ્રીસ્પેશના મનીષ શાહ સામે છેતરપીંડીની ફરીયાદોનો મારો શરૂ થઈ ગયો હોય તેમ ગાંધીનગર સીઆઈડી ખાતે બે સપ્તાહ અગાઉ પંચમહાલ જિલ્લાના ભુપેન્દ્રસિંહ પ્રભાતસિંહ સોલંકીએ તેમની અને તેમના પ૦૦ જેટલા એજન્ટો સાથે થયેલી ફરીયાદ કરી હતી, જે અહેવાલ ‘સંદેશ’માં પ્રસિધ્ધ થતાં સીઆઈડી વડા આશિષ ભાટીયાએ ઈન્કવાયરી શરૂ કરાવી દીધી હતી, દરમ્યાન ગોધરાના રાજેન્દ્રકુમાર હીરાભાઈ પરમાર નામના શગુન કંપનીના એજન્ટે પણ આશરે ૧પ થી ર૦ લાખ જેટલી રકમ કે જે ૪૦ જેટલા ગ્રાહકોના નાણાં મુદ્ત વિતી ગયા બાદ પણ પરત મળતાં ન હોવાની સીઆઈડી ક્રાઈમ ગાંધીનગર ઝોન ખાતે ગત રોજ એફઆઈઆર નંબર ૩/૧૭થી આઈપીસી કલમ ૪૦૬, ૪૦૯, ૪૨૦, ૪૬૭, ૪૬૮, ૪૭૧, ૪૭૪, ૧ર૦બી તથા પ્રાઈઝ ચીંટીગ એન્ડ મની સરક્યુલેશન (બેનીંગ) એક્ટની કલમ ૩,૪,પ, ૬ જી. પી. આઈ. ડી. એક્ટ ર૦૦૩ કલમ ૩ મુજબ ગુનો નોંધાવતાં આજે વહેલી સવારે સીઆઈડી ક્રાઈમની ગાંધીનગર અને અમદાવાદની ચાર જેટલી ટીમોએ મનીષ શાહની હિંમતનગરના મોતીપુરા વિસ્તારમાં આવેલા સનકોમ્પલેક્સના ત્રીજા માળ આવેલી મનીષ શાહની રીસેટ એગ્રી ટેક નામની ઓફીસ, શહેરના ખેડ તસીયા રોડ ઉપર આવેલા તેના બંગલામાં દરોડા કરીને સર્ચ ઓપરેશન હાથ ધરીને જમીન કે અન્ય મિલ્કતના દસ્તાવેજો, કોમ્પુયટરની હાર્ડડિસ્ક અને અસંખ્ય ફાઈલો કબ્જે કર્યા છે, અને સીઆઈડીએ આ પ્રકરણમાં ઉંડાણપુર્વકની વધુ તપાસ હાથ ધરી છે.